Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, Brexitak Nafarroako herritarrei eta enpresei ekarriko dizkien ondorio nagusiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko Harremanetako kontseilariak Osoko Bilkuran ahoz erantzun dezan:

2021eko urtarrilaren 1ean sartu zen indarrean Europar Batasunaren eta Erresuma Batuaren arteko harremanak arautzen dituen itun berria, Brexita gauzatu ondoren. Egiaztatzeko dauden xehetasunen zain gaudela, eta bi aldeek formalki berretsi arte (Europar Batasunaren kasuan, Europako Parlamentuak onetsiz), Nafarroako herritarrek eta gure enpresa askok zalantza ugari dituzte haien inplikazio zehatzak direla eta.

Hori guztia dela eta, honako hau galdetzen diogu Herritarrekiko Harremanetako kontseilariari:

Zein dira Brexitak Nafarroako herritarrei eta enpresei ekarriko dizkien ondorio nagusiak?

Iruñean, 2021eko urtarrilaren 7an

Foru parlamentaria: Jabi Arakama Urtiaga